REPUBLIKA HRVATSKA

VARAŽDINSKA ŽUPANIJA

GRAD VARAŽDIN

**VI. osnovna škola Varaždin**

Dimitrija Demetra 13

Varaždin, **28.8.2023.**

**OBRAZAC ZA WEB**

**Informacije o predmetu**

**Ime i prezime učitelja: Natalija Hranjec, Andreja Remar Vidrač, Filip Novosel, Tina Ivčić, Marijana Martinec, Mateja Jelaković**

**Predmet: Engleski i njemački jezik** kao prvi i kao izborni strani jezik**; francuski jezik** kao izborni jezik

**Elementi ocjenjivanja/vrednovanja u od prvog do osmog razreda engleskog, njemačkog jezika i francuskog jezika:**

- učenici od prvog do osmog razreda engleskog, njemačkog i francuskog jezika bit će vrednovani **formativno** (sustavno opisno praćenje koje služi prije svega učenicima da osvijeste na kojoj su razini znanja te što napraviti za postizanje boljeg rezultata) i **sumativno** (brojčano)

- formativno vrednovanje **ne rezultira brojčanom ocjenom** već povratnom informacijom nastavniku kao i učeniku koja se ponekad može, a ponekad ne mora bilježiti u razrednu knjigu (ovisno o procjeni učitelja) **te ulazi u zaključnu ocjenu** na kraju godine pokazujući cjelokupnu sliku učenika

- ***formativno vrednovanje*** provodi se na svakome satu **i ne najavljuje** se učenicima

- kod učenika od prvog do osmog razreda engleskog, njemačkog i francuskog jezika izrađeni su i

dogovoreni sljedeći **KRITERIJI FORMATIVNOG VREDNOVANJA** koji podrazumijevaju sljedeće sastavnice:

* **vrednovanje za učenje**- pitanja za provjeru nekog pročitanog ili odslušanog teksta, zadatci za provjeru razumijevanja različitih formata,

- provjera domaćih zadaća kojima se prati rad i napredak učenika

- kraće pisane provjere i diktati kojima se može provjeriti razumijevanje i poznavanje vokabulara

ili usvojenost jezičnih struktura

- rubrikama kojima se može provjeriti izgovor, tečnost izgovora, vokabular ...

- popisima za provjeru kojima se može provjeriti postojanje određenog jezičnog ponašanja (npr. učenik broji do 10  da/ne)

- zabilješkama zapisujemo određeno učeničko ponašanje

(npr. Učenik tečno i točno pripovijeda o prošlim događajima)

-izlaznim karticama, grafičkim organizatorima znanja i sl.

* **vrednovanje kao učenje** - aktivno uključivanje učenika u proces vrednovanja uz stalnu podršku nastavnika

- samorefleksija, samovrednovanje i vršnjačko vrednovanje

- razvijanje svijesti o vlastitom napredovanju

- portfolio, autobiografija, međukulturni susreti, dnevnik učenja, rubrike za samovrednovanje i vršnjačko vrednovanje

- uključivanje učenika u izradu kriterija za vrednovanje i samovrednovanje

**SUMATIVNO VREDNOVANJE**

**Elementi ocjenjivanja/vrednovanja u prvom i drugom razredu engleskog i njemačkog jezika:**

\* u prvom i drugom razredu učenicima će biti ocjenjivane **vještine govorenja i slušanja s razumijevanjem**, a vještine **čitanja i pisanja bit će praćene formativno** te će se njihov razvoj pratiti opisnim bilješkama. Opisnim bilješkama pratit će se i govor učenika kako bi učenici, a i roditelji, imali prilike dodatno uvježbati vještinu govorenja.

|  |  |
| --- | --- |
| **Naziv** | **Opis** |
| Slušanje s razumijevanjem | Ocjenjuju se aktivnosti u kojima učenik pokazuje razumijevanje vrlo kratkih rečenica, popraćenih vizualnim i/ili kinestetičkim sadržajima, verbalno i neverbalno reagiranje na slušne, pisane i vizualne poticaje (npr. upute, naredbe i dr.) koji su izgovoreni polako, jasno i razgovijetno s dužim stankama uz više ponavljanja.  Razumijevanje slušanjem prati se posredno, prateći neku od aktivnosti učenika - izvršavanje zadanog zadatka, praćenje uputa, rješavanje zadataka za provjeru razumijevanja odslušanog teksta.   Učenici prvog razreda bit će vrednovani kroz ispit slušanja s razumijevanjem **dva puta kroz školsku godinu** te će isto biti najavljeno u vremeniku.  Učenici drugog razreda bit će vrednovani **četiri puta kroz školsku godinu** kroz ispit slušanja te će isto biti najavljeno u vremeniku. |
| Govorenje | Ocjenjuju se izgovor, govorenje riječi i vrlo kratkih, uvježbanih rečenica, brojalica i pjesmica, imenovanje i opisivanje osoba, predmeta, radnji i pojava prema zadanom predlošku, oblikovanje vrlo kratkih i vrlo jednostavnih uvježbanih rečenica, postavljanje vrlo jednostavnih, uvježbanih pitanja te odgovaranje na ista tj. njihova uporaba u razgovoru uz upotrebu novih uvježbanih jezičnih sredstava nakon što su više puta ponavljane i uvježbane te vrednovane na formalan način. |

**Elementi ocjenjivanja/vrednovanja u trećem i četvrtom razredu engleskog, njemačkog jezika:**

|  |  |
| --- | --- |
| **Naziv** | **Opis** |
| Slušanje s razumijevanjem | Ocjenjuju se aktivnosti u kojima učenik pokazuje razumijevanje kratkih rečenica, popraćenih vizualnim i/ili kinestetičkim sadržajima, verbalno i neverbalno reagiranje na slušne, pisane i vizualne poticaje (npr. upute, naredbe i dr.) koji su izgovoreni polako, jasno i razgovijetno s dužim uz više ponavljanja.  Razumijevanje slušanjem prati se posredno, prateći neku od aktivnosti učenika - izvršavanje zadanog zadatka, praćenje uputa, rješavanje zadataka za provjeru razumijevanja odslušanog teksta.  Učenici trećeg i četvrtog razreda bit će vrednovani kroz ispit slušanja s razumijevanjem **2 - 4** **puta kroz školsku godinu** te će isto biti najavljeno u vremeniku. |
| Čitanje s razumijevanjem | Ocjenjuju se glasno čitanje kratkih i jednostavnih tekstova, izgovor kao i globalno i selektivno razumijevanje kratkih  i jednostavnih autentičnih i prilagođenih tekstova, uočavanje osnovne poruke i prepoznavanje osnovne namjere sugovornika, pronalaženje ključnih informacija, uočavanje jednostavnih odnosa među informacijama. Provodi se na svakom satu i ne mora se unaprijed najaviti učenicima.  Po nahođenju učitelja moguća su i **do 2 testa** čitanja s razumijevanjem **kroz godinu** (jedan po polugodištu) |
| Govorenje | Ocjenjuju se izgovor, oblikovanje kratkih i vrlo jednostavnih rečenica (otprije uvježbanih rečeničnih struktura) o poznatim temama, imenovanje i opisivanje svog okružja, radnji i situacija ukratko (1/2 rečenice), postavljanje i odgovaranje na jednostavna uvježbana pitanja, sudjelovanje u dijalozima i igrama uloga te primjerena uporaba vrlo jednostavnih jezičnih sredstava. |
| Pisanje | Ocjenjuje se pisanje i prepisivanje kratkih i jednostavnih rečenica prema predlošku (povezivanje, izbacivanje uljeza, nadopunjavanje rečenica zadanim riječima, slaganje reda riječi u rečenici, popunjavanje razglednica, osobne karte, prepoznavanje sata, rasporeda sati…..) - pisana provjera.  Vrednovanje pisanja bit će **2 - 4** **puta kroz školsku godinu** te objavljeno u vremeniku. |

* **NAPOMENA:** Prema nahođenju predmetnog učitelja test slušanja s razumijevanjem i test čitanja s razumijevanjem mogu se pisati kao jedan zajednički test gdje se provjeravaju obje vještine koje se tada i zasebno sumativno vrednuju tj. pisanjem tog testa dobiju se 2 ocjene (iz slušanja s razumijevanjem i čitanja s razumijevanjem)

**Elementi ocjenjivanja/vrednovanja od petog do osmog razreda engleskog i njemačkog jezika (prvi strani jezik):**

|  |  |
| --- | --- |
| **Naziv** | **Opis** |
| Slušanje s razumijevanjem | Ocjenjuje se globalno razumijevanje kratkih i jednostavnih autentičnih i prilagođenih tekstova popraćenih vizualnim sadržajem, uočavanje osnovne poruke, pronalaženje ključnih informacija u tekstovima izgovorenim polako, jasno i razgovijetno s dužim stankama s više ponavljanja.  Vještina razumijevanja slušanog teksta provjerava se na jednostavnim tekstovima ovisno o uzrastu, jednostavnim dijaloškim i opisnim tekstovima, ulomcima dječjih romana, čestitkama i sl....  Razumijevanje slušanjem prati se posredno, prateći neku od aktivnosti učenika - izvršavanje zadanog zadatka, praćenje uputa, rješavanje zadataka za provjeru razumijevanja odslušanog teksta.  Učenici od petog do osmog razreda bit će vrednovani kroz ispit slušanja s razumijevanjem **dva do četiri puta kroz školsku godinu** te će isto biti najavljeno u vremeniku. |
| Čitanje s razumijevanjem | Ocjenjuje se globalno i selektivno razumijevanje kratkih autentičnih i prilagođenih tekstova, uočavanje osnovne poruke i prepoznavanje osnovne namjere sugovornika, pronalaženje ključnih informacija, uočavanje jednostavnih odnosa među informacijama.  Učenici od petog do osmog razreda bit će vrednovani kroz ispit čitanja s razumijevanjem **dva do četiri puta kroz školsku godinu** te će isto biti najavljeno u vremeniku. |
| Govorenje | Ocjenjuju se izgovor, oblikovanje kratkih i vrlo jednostavnih tekstova o poznatim temama, pa prema složenijim u 7. i 8. razredu, imenovanje i opisivanje svog okružja, radnji i situacija, prepričavanje kratkih (u 7.i 8. razredu duljih) obrađenih tekstova, postavljanje i odgovaranje na jednostavna uvježbana pitanja (složenija u 7. i 8.razredu), sudjelovanje u dijalozima i igrama uloga te primjerena uporaba vrlo jednostavnih jezičnih sredstava.  Učenici će biti vrednovani na svakom satu bilo sumativno bilo formativno te se vrednovanje ne mora unaprijed najavljivati. |
| Pisanje | Ocjenjuje se pisanje kratkih i jednostavnih rečenica (sastavaka) prema predlošku (vođeno pisanje), opisivanje slikovnih predložaka, dopunjavanje različitih jednostavnih obrazaca poznatim riječima te primjerena upotreba jednostavnih jezičnih sredstava ili pisane provjere u kojima se kontrolira poznavanje vokabulara, npr. zadaci nadopunjavanja, red riječi u rečenici, izbacivanje uljeza, povezivanje i sl.…  Vrednovanje pisanja bit će **tri do šest puta kroz školsku godinu** te objavljeno u vremeniku. Pisanje će biti vođeno, a kriteriji i dužina teksta odnosno broj riječi bit će unaprijed dogovoren s učenicima na satu. |

* **NAPOMENA:** Prema nahođenju predmetnog učitelja test slušanja s razumijevanjem i test čitanja s razumijevanjem mogu se pisati kao jedan zajednički test gdje se provjeravaju obje vještine koje se tada i zasebno sumativno vrednuju tj. pisanjem tog testa dobiju se 2 ocjene (iz slušanja s razumijevanjem i čitanja s razumijevanjem)

**Elementi ocjenjivanja/vrednovanja od četvrtog do osmog razreda engleskog, njemačkog i francuskog jezika - (drugi/treći strani jezik):**

|  |  |
| --- | --- |
| **Naziv** | **Opis** |
| Slušanje s razumijevanjem | Ocjenjuje se globalno razumijevanje kratkih i jednostavnih autentičnih i prilagođenih tekstova popraćenih vizualnim sadržajem, uočavanje osnovne poruke, pronalaženje ključnih informacija u tekstovima izgovorenim polako, jasno i razgovijetno s dužim stankama s više ponavljanja.  Vještina razumijevanja slušanog teksta provjerava se na brojalicama, pjesmicama, slikopričama, slikovnicama, jednostavnim tekstovima od nekoliko kratkih rečenica popraćenim slikama, prilagođenoj poznatoj bajci, jednostavnim dijaloškim i opisnim tekstovima, čestitkama....  Razumijevanje slušanjem prati se posredno, prateći neku od aktivnosti učenika - izvršavanje zadanog zadatka, praćenje uputa, rješavanje zadataka za provjeru razumijevanja odslušanog teksta.  Učenici od petog do osmog razreda bit će vrednovani kroz ispit slušanja s razumijevanjem **dva do četiri puta kroz školsku godinu** te će isto biti najavljeno u vremeniku. |
| Čitanje s razumijevanjem | Ocjenjuje se globalno i selektivno razumijevanje kratkih  i jednostavnih autentičnih i prilagođenih tekstova, uočavanje osnovne poruke i prepoznavanje osnovne namjere sugovornika, pronalaženje ključnih informacija, uočavanje jednostavnih odnosa među informacijama.  Učenici od četvrtog do osmog razreda biti će vrednovani kroz ispit čitanja s razumijevanjem **dva do četiri puta kroz školsku godinu** te će isto biti najavljeno u vremeniku. |
| Govorenje | Ocjenjuju se izgovor, oblikovanje kratkih i vrlo jednostavnih tekstova o poznatim temama, imenovanje i opisivanje svog okružja, radnji i situacija, prepričavanje kratkih obrađenih tekstova, postavljanje i odgovaranja na jednostavna uvježbana pitanja, sudjelovanje u dijalozima i igrama uloga te primjerena uporaba vrlo jednostavnih jezičnih sredstava.  Učenici će biti vrednovani na svakom satu bilo sumativno bilo formativno te se vrednovanje ne mora unaprijed najavljivati. |
| Pisanje | Ocjenjuje se pisanje kratkih i jednostavnih rečenica (sastavaka) prema predlošku (vođeno pisanje), opisivanje slikovnih predložaka jednostavnim i kratkim rečenicama, dopunjavanje različitih jednostavnih obrazaca poznatim riječima te primjerena upotreba jednostavnih jezičnih sredstava ili pisane provjere u kojima se kontrolira poznavanje vokabulara, npr. zadaci nadopunjavanja, red riječi u rečenici, izbacivanje uljeza, povezivanje i sl.….  Vrednovanje pisanja bit će **dva do četiri puta kroz školsku godinu** te objavljeno u vremeniku. Pisanje će biti vođeno, a kriteriji i dužina teksta odnosno broj riječi bit će dogovoren unaprijed s učenicima na satu. |

* **NAPOMENA:** Prema nahođenju predmetnog učitelja test slušanja s razumijevanjem i test čitanja s razumijevanjem mogu se pisati kao jedan zajednički test gdje se provjeravaju obje vještine koje se tada i zasebno sumativno vrednuju tj. pisanjem tog testa dobiju se 2 ocjene (iz slušanja s razumijevanjem i čitanja s razumijevanjem)

**Dodatne aktivnosti učenika:**

1. – 8. razreda

|  |  |
| --- | --- |
| **Naziv** | **Način vrednovanja** |
| Plakat, prezentacija | Učenik može u dogovoru s učiteljem izraditi samostalno/u paru/skupini projekt i prezentirati pred ostalim učenicima |

**Razine postignuća :**

1. – 8. razreda

|  |  |  |  |
| --- | --- | --- | --- |
| **Ocjena** | **Razina** | **Opis** | **Učenik će moći….** |
| Nedovoljan  (1) |  | Neusvojenost temeljnih pojmova | Učenik ne izvršava zadatke, ne surađuje, ne pokazuje nikakav interes… |
| Dovoljan  (2) | Znanje, reprodukcija | Mogućnost reprodukcije u izvornom obliku | …definirati, nabrojiti, imenovati, poredati, opisati temeljne pojmove. |
| Dobar  (3) | Konceptualno razumijevanje | Uočavanje i povezivanje glavnih koncepata, opisivanje tijeka događaja ili procesa | …prepoznati temeljne pojmove, razumije gradivo ali ga ne zna primijeniti niti obrazložiti, uz pomoć učitelja rješava jednostavne zadatke. |
| Vrlo dobar  (4) | Primjena | Primjena naučenog načela na novom primjeru | …razumije gradivo i zna ga objasniti, služi se usvojenim znanjem, navodi vlastite primjere, samostalno rješava postavljene zadatke. |
| Odličan  (5) | Rješavanje problema | Organiziranje usvojenog znanja i vještina za rješavanje problema | …stečeno znanje primjenjuje na nove, složenije primjere, uspješno izvršava korelaciju sa srodim gradivom, samostalno rješava složenije zadatke, služi se dodatnim izvorima znanja, sposoban je prenositi znanje na druge. |

|  |
| --- |
| Potreban pribor:  - udžbenik, radna bilježnica, pribor za pisanje, bojice, škare, ljepilo |

|  |
| --- |
| Pravila ponašanja učenika u učionici:   * učenici moraju poštivati kućni red Škole i čuvati školsku imovinu kao i izložene plakate i radove na panou * učenici trebaju ustati i pozdraviti predmetnog učitelja i druge učitelje koji uđu u učionicu ili izlaze iz nje * učenici tijekom nastave moraju pažljivo slušati učitelja i učenike koji govore, prema svima se odnositi kulturno i s poštovanjem, uključivati se u rad na satu-dizanjem ruke zatražiti riječ i čekati da ih se prozove * kad se radi u paru ili skupini također je potrebno pridržavati se pravila rada u istima * učenik treba prepisati tekst s ploče u bilježnicu, izvršavati zadane pisane i usmene zadatke * vrlo je važno redovito nositi pribor za nastavu te izvršavati zadane zadatke (domaće zadaće i sl.) * mobitel je dozvoljen na satu samo uz posebnu dozvolu učitelja u edukativne svrhe tj. za korištenje tijekom nastavnog procesa; u svim drugim slučajevima isti će biti oduzet učeniku, predan njegovom razredniku te će učenik dobiti zabilješku u e-dnevniku za nepoštivanje kućnog reda škole |

|  |
| --- |
| Ostalo (dodatne informacije o predmetu):   * znanje učenika redovito se provjerava usmenim putem, praćenjem učenika na samom nastavnom satu * pisane provjere realiziraju se prema vremeniku pisanih provjera |

|  |
| --- |
| Konzultacije s roditeljima:   * u terminu individualnih razgovora |